দেগু
দেগু (কোরীয়: [tɛ̝.ɡu]), (대구, 大邱, আক্ষরিক অর্থ বৃহৎ পর্বত) পূর্বনাম তেগু এবং অফিশিয়ালি দেগু মেট্রোপলিটন সিটি নামে পরিচিত। এটি দক্ষিণ কোরিয়ার চতুর্থ বড় শহর। প্রায় আড়াই লক্ষ মানুষের বাস এই শহরে। উত্তর গিয়ংসাং প্রদেশ ও দেগুকে একত্রে প্রায়শই দেগু-গিয়ংবুক বলে উল্লেখ করা হয় যার লোকসংখ্যা প্রায় ৫০ লাখেরও বেশি। দেগু কোরিয়ার দক্ষিণ-পূর্বে সমুদ্র পৃষ্ঠ থেলে প্রায় ৮০ কিলোমিটার (৫০ মাইল) দূরে। এর কাছেই গুমহো নদীরে ধারা বহমান। দেগু শহর মূলত ইয়ংনাম এলাকার প্রাণকেন্দ্রে অবস্থিত। সুদূর অতীতে জিনহান নামক একটি প্রাক-দেশের অংশ হিসেবেও দেগু অন্তর্ভুক্ত ছিল। পরবর্তীতে কোরিয়া উপদ্বীপের সিল্লা সাম্রাজ্যের অংশ হিসেবে দেগু অন্তর্ভুক্ত হয়। জোসন ডাইনাস্টির সময় দেগু গিয়ংসাং -দো এর রাজধানী ছিল। কোরিয়ার অর্থনীতির মূল চালিকাশক্তি হিসেবে ১৯৬০-১৯৮০ সাল নাগাদ দেগু বিশাল অবদান রেখেছে। এর ইলেক্ট্রনিক ইন্ডাস্ট্রি আজকের আধুনিক কোরিয়ার অর্থনৈতিক প্রবৃদ্ধিতে অবদান রেখেছে। দেগুতে উচ্চ মানের আপেল চাষ হয় বলে একে "আপেলের শহর" বলে অভিহিত করা হয়। দেগু গিয়ংবুক মুক্ত অর্থনৈতিক জোন প্রতিষ্ঠার মাধ্যমে এই শহরের অর্থনীতির মূল স্তম্ভ হয়ে দাঁড়ায় টেক্সটাইল ইন্ডাস্ট্রি। তাই দেগুকে টেক্সটাইল শহরও বলা হয়ে থাকে।